На основу члана 16. став 2. Одлуке о отуђењу, давању у закуп, прибавању и размени грађевинског земљишта у јавној својини општине Владичин Хан („Службени гласник Грaда Врања“ бр. 6/16), члана 32. Закона о локалној самоуправи („Службени гласник РС“ бр.129/07 и 83/14 - др. закон) и члана 41. и 138. Статута општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/13) Скупштина општине Владичин Хан, на седници одржаној дана 11.04.2016. године, донела је

**Р Е Ш Е Њ Е**

**О ФОРМИРАЊУ КОМИСИЈЕ ЗА СПРОВОЂЕЊЕ ПОСТУПКА ОТУЂЕЊА, ДАВАЊА У ЗАКУП, ПРИБАВЉАЊА И РАЗМЕНЕ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ ВЛАДИЧИН ХАН**

**I**

Овим решењем формира се Комисија за спровођење поступка отуђења, давања у закуп, прибављања и размене грађевинског земљишта у јавној својини општине Владичин Хан, на период од 4 године, у следећем саставу:

1. Драган Милосављевић - председник;
2. Горан Илић - члан;
3. Станко Трајковић- члан;
4. Милош Јовановић - члан;
5. Марија Андрејевић – члан.

**II**

 Задатак Комисије је спровођење поступка отуђења, давања у закуп, прибављања и размене грађевинског земљишта у јавној својини општине Владичин Хан, расписивање и објављивање огласа за отуђење односно давање у закуп грађевинског земљишта прикупљањем понуда или јавним надметањем, отварање приспелих понуда, разматрање и оцена понуда, спровођење поступка јавног надметања, спровођење поступка непосредне погодбе код прибављања земљишта и спровођење поступка размене земљишта када је један од власника на грађевинском земљишту општина Владичин Хан, састављање записника о спроведеним поступцима и достављање извештаја општинском већу.

**III**

Административно-техничке послове за потребе Комисије обављаће стручне службе Општинске управе Oпштине Владичин Хан.

**IV**

Овим решењем замењује се решење о образовању комисије за спровођење поступка јавног надметања за отуђење и давање у закуп грађевинског земљишта у својини општине.

**V**

Ово решење ступа на снагу даном објављивања у „Службеном гласнику Града Врања“.

 **СКУПШТИНА ОПШТИНЕ**

 **ВЛАДИЧИН ХАН**

 **БРОЈ: 06-34/8/2016-01**

 **ПРЕДСЕДНИЦА**

 **Данијела Поповић**